Downloaded from YTS.MX
Official YIFY movies site: YTS.MX
Bármerre fordulsz, a végzet ott figyel.
MÁSOK SEGÍTÉSE AZ ÚT A MENNYBE
Apám és Cassius Clay megismerkedése sorsszerű volt.
Életükben három rövid esztendőt töltöttek együtt,
amit a sors alakított így számukra,
és ezáltal vértestvérekké váltak.
Már nem vagyunk rabszolgák, a fehérek tulajdonai.
Cassius a múltkor lerombolta azt a képet,
amikor kiütötte Sonny Listont.
Cassius Clay a nehézsúlyú bajnok!
Malcolm odament a fiatalemberhez,
és megadta neki azt az erőt, amire szüksége volt ahhoz,
hogy szólhasson.
A NETFLIX SAJÁT GYÁRTÁSÚ DOKUMENTUMFILMJE
Malcolm és Muhammad.
Közel álltak egymáshoz…
mint az igazi testvérek.
Ennek én is a tanúja voltam.
A testvére kedvelte Malcolmot?
Nagyon. Imádott vele lenni. Ahogy én is.
Volt egy sajátos fellépése.
Akár egy istennek.
Szentséges volt az a túlfűtöttség, ami áradt belőle.
Kevés hozzá hasonló létezett a világon.
Miért szakadhatott meg a barátságuk?
Nos…
„A sors a legjobb barátodon keresztül árthat neked,
és a legádázabb ellenséged által segíthet.”
Értitek?
Júdás elárulta Jézust.
Malcolm X elárulta Elijah Muhammadet.
„A sors a legjobb barátodon keresztül árthat neked,
és a legádázabb ellenséged által segíthet.”
Ideje kiállni önmagunkért.
Ideje kinyitni a szemünket.
És ideje harcolni önmagunkért.
Nem szeretnek.
Ezt érzed feketeként a fehér felsőbbrendűség világában.
MUHAMMAD SZAVA AMERIKA ZUHANÁSA
Nem szeretnek, nem törődnek és nem foglalkoznak veled.
Kevésbé tartanak szépnek, erkölcsösnek vagy intelligensnek,
és azt mondják, folyton rettegned kell.
De Malcolm X és Muhammad Ali azt mondta:
„Soha.”
Malcolm X és Muhammad Ali
volt a XX. század két legszabadabb fekete embere.
Másrészt viszont hatalmas terhet kellett cipelniük.
A szabad létnek és a szeretetnek komoly ára van.
…huszonkét évesen. Én vagyok a legnagyobb!
- A világ ura vagyok. - Várj!
- Szép vagyok. - Nem annyira.
Rossz vagyok.
- Várj! - Felráztam a világot!
Felráztam a világot!
Szokatlan volt, hogy egy fekete
szépnek nevezi magát.
Egy világbajnok legyen szép, mint én! A ring királya vagyok!
A sportolóktól szerénységet vártak.
De aztán jött a Louisville-i Hencegő.
Kitartás, méltóság és büszkeség.
„És ha nem kedveltek? Akkor mi van?”
Hogy viselkedek? Rossz vagyok?
Nem tudom.
Ahogy mondtad, a legjobb vagy.
Ez sokaknak, még a feketéknek sem volt ínyükre. Nagyszájúnak hívták.
Nem kell elvárásoknak megfelelnem.
A társadalom átalakulóban volt.
Ali és Malcolm pedig jelentős szerepet játszottak benne.
Lehetek, aki akarok. Gondolhatok, amit akarok.
Így van.
Megváltoztatták azt, ahogy a világ a feketékre tekintett.
Hogy uralhat ilyen kevés fehér ember
annyi feketét?
Martin Luther King, akinek az eszmeiségéből magam is kinőttem,
azokhoz szólt, akikké válnunk kell,
míg Malcolm azokhoz, akik voltunk, és akik miatt ilyenek lettünk.
Az itt nevelkedett amerikai néger muszlimok
a fekete szélsőségesek legerősebbjei.
Mike Wallace tévéműsort készített az Iszlám Nemzetről,
Gyűlölet szította gyűlölet címmel.
A muszlimok évi négy-öt alkalommal
Amerika egy nagyvárosában hallgatják vezetőjüket, Elijah Muhammadet,
a csoport alapítóját és spirituális vezetőjét.
A keresztény vallás cserben hagyott titeket.
AZ ISZLÁM NEMZET VEZETŐJE 1934-1975
De a New York-iaknak még érdekesebb Malcolm X, a muszlimok helyi lelkésze.
A fekete ember természetéből fakadóan isteni személy.
Vagyis a fehér ember természeténél fogva gonosz?
A természeténél fogva nem isteni személy.
A fehérekre vonatkozó kritikája nagyon erős volt,
mert azt megelőzően ilyesmit csak szűk társaságban mondhattál.
Nem nevezhetted a fehéreket sátánnak. Hangosan semmiképpen.
Természeténél fogva gonosz.
Figyelemre méltó ember, aki a saját bevallása szerint
korábban strici és drogkereskedő volt.
De megváltozott. Nem iszik és nem dohányzik többé.
Az élete megváltozott, mikor a muszlim hit
megtanította rá, hogy ne szégyellje, hogy fekete.
Van egy viszonyítási alapod.
Malcolm apja és az anyja is jó példát mutattak neki.
Earl, az édesapja és Louise, az édesanyja
Marcus Garvey mozgalmának követői voltak.
Apám szervezete célul tűzte ki,
hogy összekösse az afrikai, a karibi és az amerikai afrikaiakat.
Apám úgy érezte, a szolgalelkű afrikaiaknak
önfenntartóvá kell válniuk.
Malcolm X nem létezett volna, ha nincs Garvey.
Garvey mondogatta:
„A néger nem fél.”
AZ ÚJ NÉGER NEM FÉL
Semmi sincs akkora hatással
egy fiatal fekete fiúra,
mint egy olyan rendkívül művelt apának a társasága,
aki ilyen hatással volt a hallgatóságra.
Lelkészként, prédikátorként
és a Garvey-mozgalom megtestesítőjeként.
Malcolm hőse a saját édesapja volt.
De voltak fehér felsőbbrendűséget vallók, akik elhallgattatták volna Earl Little-t.
Malcolm még csak hatéves volt,
amikor az édesapját 1931-ben meggyilkolták.
VILLAMOS GÁZOLTA EL
Szörnyű, amit tettek vele.
Fejbe vágták,
és a villamossínekre vonszolták,
hogy az érkező villamos áthajtson rajta.
Élete első öt-hat évében
közvetlen közelről nyílt lehetősége arra,
hogy magával ragadja őt édesapja fennkölt üzenete.
Az évek során biztosan merített azokból a pillanatokból
a Garvey-mozgalom idején.
A szervezetből kerültek ki olyanok, mint Elijah Muhammad,
aki aztán megalapította az Iszlám Nemzetet.
Elijah Muhammad hasznosította a tanultakat:
fogta a gazdasági alappillér koncepcióját,
a fegyelmet, a militarista öltözéket,
és integrálta őket a fekete muszlimok szervezet vallási elemei közé.
Jóval 21 éves kora előtt
Malcolm X elszökött az iskolából, és Harlembe ment.
Illegális játékokat szervezett, szeszt árult,
prostituáltakat futtatott, drogozott és dílerkedett.
A 40-es évek végén rablást követett el Bostonban,
amiért börtönbe került.
Rablásért kapott büntetését
a michigani és massachusettsi fegyházban töltötte le.
A kezdetektől fogva volt benne egyfajta provokáló érdeklődés.
Ahogy a legtöbb nyughatatlan embernél,
ez aztán gengszterstílusban is kifejezésre juthat.
Próbálsz hódítani, irányítani.
A börtönfalakon belül olyan volt, mint egy ketrecbe zárt tigris.
Információt gyűjtött, fejlesztette az intelligenciáját, olvasott.
Ez volt az ő indoktrinációja. A kezdet.
Szóval miután 1952-ben kiszabadult,
visszament Michiganbe,
és belevetette magát a Nemzet ügyeibe.
Boldog vagyok, és hálát adok Allahnak
azért az energiáért és buzgóságért,
amivel Malcolm lelkészt felruházta.
Olyannyira, hogy 1954-ben…
már ő volt a Nemzet szóvivője.
A nevem Rahman Ali.
Büszkén mondhatom, hogy én vagyok Muhammad Ali egyetlen testvére.
A paradicsomba ment.
A mennyben találkozunk. Ott együtt leszünk.
MÁSOK SEGÍTÉSE AZ ÚT A MENNYBE
Gyerekkorunkban mindig azt mondta:
„Én leszek a világ leghíresebb embere.”
Kisgyerekként tíz, 11, 12, 13 évesen mondta,
és aztán ezt véghez is vitte.
KENTUCKY ÁLLAM LOUISVILLE
Az a rózsaszín ház volt Muhammad Aliéké. Cassius Clay, de mi GG-nek hívtuk.
MUHAMMAD ALI EGYKORI OTTHONA
Ugyanoda jártunk általánosba és középiskolába is.
Csak egy feketeiskola volt Louisville-ben.
Nem volt olyan felszereltségű, mint a fehérek iskolái.
A mi sulinkban nem volt se futó-, se focipálya,
amíg nem integrálták.
Az öreg Cassius Clay déli baptista volt,
ahogyan a fia is, szóval templomba jártak.
Azt mesélte, hogy egyszer Louisville-ben
kiment a kis templom elé.
Ugyanazt énekelték ott, mint a saját templomában:
„Ó, mily hű barátunk Jézus!”
Aztán jött a pap, és azt mondta: „Hé, fiú! Tűnés innen!”
Ő meg: „Ez nem stimmel.
Ugyanazokat a dalokat éneklik ők is.
Miért kell elmennem? Mert fekete vagyok?”
A szegregáció felháborító volt. A buszoknál volt külön „színes váró”.
SZÍNES VÁRÓ
Az áruházakban nem lehetett ruhát próbálni.
Kifizettették, és csak remélhetted, hogy jó a mérete.
„Itt fel nem veszed!”
Cassius Clay 1942-ben született.
Emmett Till pedig 1941-ben.
Money, Mississippi.
A sztori, ami megdöbbentette Amerikát.
Emmett Till története
egy felkavaró esemény volt…
13 ÉVESEN
…a jövő Muhammad Alija számára.
A 14 éves Emmett Tillt elrabolták és megölték, mert a fiú állítólag
a vádlott, Roy Bryant neje után fütyült.
Bryantet és féltestvérét, J. W. Milamet az esküdtek felmentették.
Cassius látta Emmett Till megcsonkított arcát a Jet magazinban.
Az apjától hallott a rettenetes lincselésekről,
amelyek tovább folytatódtak.
Apámat mindig nagyon érzékenyen érintette az elnyomás.
És az apja megtanította arra, amire egy fekete ma is megtanítaná:
a túlélésre.
A nagyanyám azt mondta:
„Ez nagyon zavarta apádat.”
Ő nagyszerű akart lenni, de egy gyereknek az maga volt a sötétség.
NEW YORK HARLEM
Malcolmmal a 7-es templom nevű étteremben találkoztam.
Amikor Malcolm bejött, hatalmas volt.
Malcolm egy óriás volt. Kezet fogtam vele.
A kezének isteni ereje volt.
Malcolmmal először
1959-1960 körül találkoztam.
Végigsétált a folyosón, és mindenkivel kezet rázott.
Az unokatesóm azt mondta: „Kérdezz tőle!”
Én meg: „Nem.” Teljesen megrémültem.
A 7-es templomban vasárnaponként
Malcolm gyakran
két, három, négy, időnként öt órán át tanított folyamatosan.
Aki elrabolt, és idehozott minket.
Igen.
- Aki rabszolgává tett minket. - Igen.
- Fákra lógatott fel minket. - Igen.
- Ki sem kell mondanom, ki tette. - Így igaz.
Addig senkit sem hallottam az elme elleni támadásról
annyira világosan beszélni.
Filmek,
iskolai tankönyvek…
OAAU-ALAPÍTÓ, ÚJSÁGÍRÓ, PROFESSZOR
…tévéműsorok.
Ezek folyamatos pszichológiai támadást jelentettek.
És fiúnak szólítanak.
Bármekkorára nőttél, így szólítanak.
Malcolm elhitette veled, hogy halhatatlan vagy.
És fiatalemberként ez a fajta tanítás az, amire szükséged van.
Róma, a 17. nyári olimpiai játékok házigazdája.
1960-ban Cassius Clay 18 éves volt.
Fiatalon, fürkésző tekintettel vett részt a római olimpián.
Cassius Clay Amerika bajnoka.
És már akkor is megvolt az a lehengerlő karizmája.
Gyakorlatilag ő lett az olimpiai falu polgármestere.
Amikor először láttam közelről,
az olimpiai falu lépcsőjén ült,
és lelkendezett.
Feltartotta az érmet.
„Nézzétek, ki vagyok! Szép va… Nehézsúlyú világbajnok leszek.”
Egyetlen szavát sem értették.
De én észrevettem valamit.
A női sportolók mindig
megálltak, és visszanéztek rá.
Én meg: „Belőle még lesz valaki.
Nem tudom, mi, de valaki biztos.”
Miért kaptál római nevet?
Úgy tudom, én vagyok VI. Cassius Marcellus Clay.
Az ükapám Kentuckyban volt rabszolga, és egy nagy helyi emberről nevezték el.
Hogy hová valósi volt, vagy honnan származott, azt nem tudom.
Mivel bokszolóként kicsit híres lettem, már sokakat érdekel, honnan jöttem,
és honnan kaptam a nevem, de nem igazán néztem utána.
Büszkébb nem is lehetett volna rá, hogy Amerikát képviseli.
Megtiszteltetés volt.
Az egyik dolog, ami feltűnt neki, hogy ott nyoma sem volt a Jim Crow-rendszernek.
Élvezte a szabad mozgást, amit addig még sohasem tapasztalt.
Más volt, mint Louisville.
LÁSSÁTOK ÉS HALLJÁTOK ELIJAH MUHAMMAD ÜZENETÉT!
Képviselő vagyok,
nem bábu.
Igen, uram.
De személyesen képviselem Istent.
Igen, uram!
- Úgy van! - Úgy van!
A mindenható Isten, Allah legszentebb nevében…
az egyetlen igaz élő istennek…
örök hálával tartozunk az ő isteni hírnökéért,
az ő egyetlen hírnökéért, a tiszteletre méltó Elijah Muhammadért.
- Mikor adnak biztonságot a fehérek? - Igaz!
Áruljátok el!
A Hírnök programja
olyan diszciplína, amire szükségünk volt, de egészen addig nem létezett.
Nincs alkohol,
nincs drog, nincs dohányzás,
nincs sertéshús,
csak rend, tisztaság és szervezettség.
Melchisedek „Legfőbb” Shabazz-Allah vagyok.
Az Iszlám Nemzet egyetemes főtisztelendőjeként ismernek
itt a földön és az univerzumban.
Nyolcvannégy éves vagyok.
Nagyon békés. Érted, mire célzok?
De könnyen kiiktathatlak.
Mert erre képeztek ki.
Nagyon békés, tisztelettudó, sohasem harcias,
mégis halálos.
A testvér, akit alázatosnak, szelídnek és határozatlannak tartasz,
valójában hideg, mint a jég, amikor a tanításokról van szó.
Állítólag gyűlöljük a fehéreket. Mi nem gyűlölünk senkit.
Úgy szeretjük a sajátjainkat,
hogy azt hiszik, gyűlöljük azokat, akik igazságtalanok velük szemben.
Ez a WHAS rádió Kentuckyból, Louisville-ből.
Mai vendégünk a helybeli Cassius Clay, a világ negyedik legjobb bokszolója. Üdv!
Tartod magad olyan jónak, mint Joe Louis volt?
Nem olyan jónak, hanem jobbnak.
Stílusosabb, gyorsabb és beszédesebb vagyok.
És ki nyert aranyat a római olimpián? Igazi hős volt.
OLIMPIAI BAJNOK
De visszatérve Louisville-be mindent ugyanúgy talál.
Most jöttem meg Rómából. Profi ökölvívó leszek.
Az az általános nézet,
hogy a fekete sportolóknak mások a jogaik.
Látják, de nem hallják őket.
Olimpiát nyert, és közben külföldön járt, ahol nem volt szegregáció.
Azt hitte, bajnokként más lesz itthon a helyzet, de nem.
Cassius Clay bement egy étkezdébe,
és egy fehér pincér azt mondta: „A te fajtádat nem szolgáljuk ki.”
Ott volt az olimpiai dzsekijében. Az aranyérmével.
Megalázva.
És akkor megtagadta Amerikát.
Letépte az érmet,
és a folyóba dobta.
Csalódott. „Én ezt mind Amerikáért tettem.
Bajnok vagyok, mégis szegregált világban élek.”
Ez megviselhette. Igazából mindannyiunkat felrázott.
Gordon B. Davidson vagyok, a louisville-i szponzorok ügyvédje,
Cassius Clay tulajdonosa.
Feladatom összefogni a csoportot és Cassiust.
Louisville bizonyos fehér lakosainak ekkor érdeke fűződött az ő személyéhez,
de árucikként tekintettek rá.
Egyfajta értékesíthető termékként.
W. L. Lyons Brown vagyok,
a Brown-Forman Distillers Társaság igazgatótanácsának elnöke.
Dúsgazdag üzletemberek megalapították a Louisville-i Szponzorcsoportot,
hogy menedzseljék az ő ökölvívó-karrierjét.
J. D. Stetson Coleman.
Worth Bingham. Helyettes kiadó…
Így 11 gazdag louisville-i ember
irányítása alá került.
A Cassius Clay Csoport egyik alapítója vagyok.
Amikor Cassiusról volt szó, úgy érezted,
mintha egy versenylóról beszéltek volna.
„Jó fiú volt.”
Cassius Miamiba ment, hogy Angelo Dundee legyen az edzője,
aki az egyik legjobb ökölvívóedző volt.
VILÁGHÍRŰ 5. UTCAI TEREM
Azután találkozott Abdul Rahmannal, vagyis Sam kapitánnyal.
SAM KAPITÁNY
Apám volt a Miami mecset vezetője.
Akkoriban itt állt a mecset.
Épp a Muhammad szava című újságot árulta,
és hallotta, hogy a túloldalon egy srác azt kiáltja:
„Miért hívnak minket niggernek? Miért vagyunk siketek, ostobák és vakok?”
ISZLÁM NEMZET 29-ES MECSET
„Miért fejlődik mindenki, és mi miért vagyunk így lemaradva?”
Apám azt mondta neki: „Haver! Látom, érted a tanítást.”
„Igen. Cassius Clay vagyok.”
Automatikusan megvolt köztük az összhang.
Amerika nagy része nem is sejtette,
hogy Cassius Claynek volt egy titka.
Hogy kettős életet élt.
1959-ben Cassius Clay Chicagóban egy amatőr bokszbemutatón vett részt.
Kisétált az utcára, ahol látta az Iszlám Nemzet tagjait.
IGAZSÁG: A LEGJOBB FEGYVER
És egyiküktől kapott egy lemezt. „A fehérek mennyországa…
…a feketék pokla.” Ezt énekelte rajta Louis X, későbbi nevén Louis Farrakhan,
akit még Sármőr Calypso Gene-nek is hívtak.
KORÁBBI NEVÉN: SÁRMŐR CALYPSO GENE
Cassius hazavitte a lemezt Louisville-be, ahol újra és újra meghallgatta.
Amikor a miami 5. utcai edzőteremben edzett,
új arcokra lettem figyelmes a táborban.
Sam Saxon, azaz Sam kapitány is vele volt,
akiről Angelo Dundee úgy tudta,
gyerekkori barátja, így ott lóghatott az edzőteremben.
Összehoztuk a Henry Cooper-meccset.
Minden nap találkoztak,
hogy az iszlám hitre oktassa Cassius Clayt,
és átadja neki a tanításokat.
A NÉGER FORRADALOM DEFINÍCIÓJA
Az Iszlám Nemzet Clay elé tárta
a fekete kiválóság teljes szókészletét
és a fekete felsőbbrendűség vívmányait.
ISZLÁM NEMZET 29-ES MECSET
Sam kapitány mentorálni kezdte Cassius Clayt…
Én ezt tanítom.
…a tiszteletre méltó Elijah Muhammad karrierje idején…
És ezek a néger vezetők…
…Malcolm X csillagának felemelkedése közben.
Cassius közelebb került az Iszlám Nemzethez.
Nem csatlakozik a szervezethez,
de érdeklődik iránta.
Ön szerint a fivére a hite nélkül is a legnagyobb lehetett volna?
Nem, uram.
Az iszlám hit adott neki önbizalmat.
Isten tisztességes.
Isten hatalmas. Isten igazságos.
Elijah Muhammad és Malcolm X önbizalmat adott neki a nagysághoz.
Júniusban Cassius és az öccse louisville-i otthonukban voltak,
mikor Sam kapitány felhívta őket.
Az Iszlám Nemzet nagy gyűlést tartott Detroitban.
Cassius és Rudy nagyon izgatott volt.
Még sosem találkoztak a Hírnökkel.
Sam kapitány Miamiból Louisville-be vezetett,
ahonnan elvitte a Clay fivéreket Detroitba.
De mielőtt bementek az Olympia stadionba, Sam elvitte őket vacsorázni,
és az étteremben ott volt Malcolm X is.
Malcolm X ott ült egy asztalnál,
ahogy mindig is szokott, arccal a bejárat felé.
Mint egy régi vadnyugati cowboyfilmben.
Az asztalát testőrök állták körbe.
Cassiust lenyűgözte…
pedig ritkán esett hasra bárkitől.
„Úgy viselkedett, mintha tudnom kellett volna, ki ő,
de még sosem hallottam róla.
Teljesen különböző világokban éltünk.
Elijah Muhammad tulajdonképpen arra utasított minket, muszlimokat,
hogy óvakodjunk a sport minden formájától.”
Ez vicces.
Az apám nem ismerte őt,
de magával ragadta az a „fontosember-kisugárzás”.
„Ha ő azt hiszi magáról, hogy híres,
akkor én pont úgy fogok tenni. 'Hogyne ismernélek! Óriási vagy'!”
Malcolm X egy zseni volt.
Igazat szólt arról, hogyan bántak a feketékkel Amerikában.
Nem gyűlöletből. Igaz volt.
ALLAH AZ ISTEN, MUHAMMAD AZ Ő APOSTOLA
Rudy és Cassius bementek az Olympia stadionba.
És mit láttak?
Egy fekete hadsereget.
Büszke feketéket
fekete öltönyben, csokornyakkendőben,
a rend és a fegyelem szellemében.
A fehéreket megelőzően hatalmas civilizációink voltak,
csaknem olyan hatalmasak, mint amit a fehérek alkottak meg a földön.
És az üzenet, amit Cassius aznap hallott: szeparáció vagy halál.
Szeparáció vagy halál.
Nem integrálódni akarunk, hanem szeparálódni.
Nem akarunk mást, csak szabadságot,
hogy a sajátunknak nevezhessük eme föld egy részét.
A fehérek kielemzése és sátánnak titulálása
igen vonzó volt azok körében,
akik a fehérek miatt járták meg a poklot.
És mi a jó számunkra a kereszténységben,
ha az nem véd meg minket a lincselőktől?
Úgy van!
Jézus követőinek mondják magukat,
de az ördög követői.
„Időnként hallottam, hogy Cassius
megjelent muszlim mecsetekben, illetve különböző városok éttermeiben.”
MALCOLM X ÉLETRAJZA
„És amikor a beszédem helyszíne nem volt túlságosan messze onnan,
ahol ő tartózkodott, eljött, és meghallgatott.”
1963 márciusában
Cassius New Yorkban Doug Jones ellen bokszolt.
CASSIUS CLAY ÉS DOUG JONES KÜZDELME
És ki volt ott?
Malcolm komoly érdeklődést mutatott a fiatal nehézsúlyú bokszoló iránt.
Egyhangú a döntés: Clay a győztes.
A GYŐZTES
Másnap Cassius Clayt nyilvános helyen látták
sötét öltönyben, fehér ingben és fekete csokornyakkendőben.
TELT HÁZAS MECCS
Aztán interjút adott a New York Postnak.
Megkérdezték, miért nem vesz részt a polgárjogi felvonulásokon.
A válasz: „Nem hiszek az erőszakmentességben.
A szemet szemért, fogat fogért elvet vallom.”
Egyértelmű, mi történt.
Harlemben volt.
Malcolmmal együtt.
Malcolm elhozta Muhammad Alit a templomba, és bemutatta nekünk.
Amolyan diák-tanár kapcsolat volt köztük.
Meg némi korkülönbség.
Az egyik egy 22 éves Adonisz,
a másik Malcolm, aki kicsivel idősebb,
és olyan világlátása van,
amely fontossá vált Muhammad Ali számára.
Malcolmtól nem lehetett nem tanulni.
Átadta a bölcsességet.
Mit tegyünk, ha a kormány nem tud megvédeni?
Derítsék ki, ki robbantotta fel a birminghami templomot!
4 GYERMEK HALT MEG
Ha nekik nem megy, hadd derítsük ki mi!
És akkor meglátjuk…
Ezt nem akarom!
És amikor kiderítjük, ki volt az,
aki megölte a kislányainkat,
akkor az igazság törvénye szerint a gyilkost meg kell gyilkolni.
Amikor Cassius találkozott vele,
nem tudta, hogy Malcolm X politikailag irányt fog váltani.
Malcolm úgy gondolta, hogy az Iszlám Nemzet
hatékonyabb lehet, ha csatlakozik a frontvonalhoz.
Ne tévesszenek meg a Tamás bátya-félék prédikációi!
Ha egy kutya megtámad, te elintézed,
legyen akár kétlábú, akár négylábú!
Nem az erőszakot propagálta, hanem az önvédelmet.
Mi nem kezdünk semmit. Ha ti nem szórakoztok, nem lesz gond.
De ha értünk jöttök, készüljetek a harcra,
mert nem a Martin Luther King-féle filozófiát valljuk!
De Elijah felszólította, hogy álljon le.
Elijah számos levélben emlékezteti Malcolmot:
„Ne mondj olyat, amit nem tőlem hallottál!”
Elijah azt mondta:
„A fehérek Amerikájának ítélete Isten kezében van.”
Malcolm számára viszont ez nem volt összeegyeztethető
az ő azonnali igazságszolgáltatás iránti vágyával.
Amíg az úgynevezett polgárjogi harc vezetése…
„NYITOTT ELME”
A „vezetés” szót itt idézőjelbe teszem.
Tamás bátya-féle vezetőkkel szemben a fehér hatalom egyáltalán nem aggódik.
Csak az aggasztja, hogy a fekete tömeg hamarosan berobban,
és a robbanás
kárt tesz a házukban lévő bútorokban.
Apám imádta Malcolm rettenthetetlenségét, és számos előadását
Malcolm előadásmódja ihlette.
Érezni lehetett a kialakulóban lévő feszültséget
a tiszteletre méltó Elijah Muhammad és Malcolm X között.
Elijah Muhammad nem volt olyan karizmatikus,
mint Malcolm.
Mert nem tetszik,
hogy fehérek feketéket lőnek agyon, igaz?
És tennétek is ellene, ugye?
Tudjuk.
Az Iszlám Nemzet tagjai imádták Malcolmot.
Sok ember számára
ő jelentette a legközvetlenebb személyes élményt
Elijah Muhammad tanításaival.
Amint Malcolm elkezdett intellektuális módon küzdeni,
elérte azt a pontot, amikor az érdekei
már eltértek a Nemzet érdekeitől.
Ez persze több feszültséghez és konfliktushoz vezetett.
MALCOLM X ÉLETRAJZA
„Kedveltem.
Bizonyos ‘fertőző‘ jellemvonásai miatt
azon kevesek közé tartozott, akiket meghívtam az otthonomba.”
Beszélgettek.
Talán telefonon is,
de csak titokban.
De a louisville-i szponzorcsoportban
kezdett tudatosulni a dolog.
Kezdtek ráébredni,
hogy Cassius kapcsolatban áll a muszlimokkal,
és elkezdtek visszakozni.
Aztán hirtelen Cassius retorikája
hallhatóan hasonlítani kezdett Malcolm X-ére.
Chicago, 1963 júliusa.
Bruce Hills, a Chicago Sun-Times riportere
az Iszlám Egyetem előtt táborozott, ami az Iszlám Nemzet oktatási intézménye.
ISZLÁM EGYETEM
Valahogy megtudta, hogy egy paradicsomszínű Cadillac
parkol az Iszlám Egyetem mögött.
Cassius, Rudy és még néhányan kijöttek.
Bruce Hills izgatott lett.
Felcsillant a szeme,
és követni kezdte Cassius autóját.
Rávette, hogy tekerje le az ablakot.
Meglátta Cassius csillagos félholdas kitűzőjét.
„Az Iszlám Nemzet tagja vagy?”
Cassius nemmel válaszolt,
de aztán folytatta…
„És ha igen, akkor mi van?
Remek szervezet.”
És ez így folytatódott, amíg Rudy rá nem hajtott az autópályára.
A Bruce Hills által közzétett sztorit
akkor még nem igazán kapta fel a sajtó,
de nyilvánvalóvá vált, hogy Cassiusnak köze van az Iszlám Nemzethez.
Az a tény, hogy Cassius Clay valamiféle kapcsolatban állt ezzel a csoporttal
sok fehért felzaklatott.
Az FBI szerint a mozgalom veszélyt jelenthet
az Egyesült Államok belbiztonságára.
J. Edgar Hoover volt az FBI igazgatója a Kennedy-kormány idején.
Hoover és az FBI egy kémelhárító program végrehajtásával tervezték
semlegesíteni Elijah Muhammadet és Malcolm X-et.
Nem csak passzív megfigyeléssel,
de aktív beépüléssel is,
melynek célja az volt, hogy aláássa az Iszlám Nemzet által kifejtett hatást,
és semlegesítse Malcolm eredményeit.
Mindennap azon mesterkednek,
hogyan állítsák meg Elijah-t és követőit.
De szerintem kissé elkéstek.
Ez elsősorban egy erkölcsi probléma,
amely ősrégi, akár a Szentírás,
és egyértelmű, akár az amerikai alkotmány.
A fő kérdés az,
hogy minden amerikai egyenlő jogokat és esélyegyenlőséget kap-e.
Hogy úgy bánunk-e amerikai honfitársainkkal,
ahogy azt mi is elvárjuk.
Úgy tűnik, hivatalosan is megerősítették a hírt Dallasból:
Kennedy elnök központi idő szerint 13:00-kor életét vesztette.
A bánat sugárútján viszik végig John F. Kennedy elnököt,
a hős mártírt, hogy a Capitoliumban ravatalozzák fel.
Amikor Kennedy meghalt,
Elijah Muhammad utasította a templomokat,
hogy hagyják, hogy ő maga szóljon a Nemzet érzéseiről
az elnök halála kapcsán.
Elijah Muhammad otthonából hívta fel a szerkesztőséget,
hogy az első oldalon közöltesse a nyilatkozatát,
amely így szól:
„Az elnökünk meggyilkolása, ahogy a világot, minket is megdöbbentett.”
Tiszteletben tartottam a Hírnök kérését. Nem nyilatkoztunk.
Megértettem.
De ha azt tanítod, hogy a fehér ember az ördög,
akkor kicsoda Kennedy?
Ami engem illet, értem nem tett semmit.
Ugyanúgy…
Gondoskodnom kellett magamról. Nem adott pénzt.
De apámra, Elijah Muhammadre kellett hallgatnom.
Ő megmondta, hogy nem nyilatkozhatunk.
A Hírnök utasítása ellenére
Malcolm mégis nyilatkozott.
A fekete muszlim mozgalom második embere
örömét fejezte ki az elnök meggyilkolása kapcsán
egy vasárnapi manhattani gyűlésen. Szerinte a megölését az elnök
magának köszönheti, mint a hangos kiskakas.
Majd hozzátette:
„Jómagam is farmon nőttem fel,
és az ilyen kakast sosem sajnáltam.
Örültem, ha elvitte a róka.”
Elijah Muhammad, a fehérellenes muszlimok vezetője ma elmondta,
felfüggesztette Malcolm X-et, és elhatárolta magát a nyilatkozatától.
Elijah Muhammadnek ez társadalmilag elfogadható ürügyet adott
Malcolm elhallgattatására.
A FEKETE MUSZLIM VEZÉR FELFÜGGESZTI MALCOLM X-ET KENNEDY GYALÁZÁSÁÉRT
Nem prédikálhatott többé,
és nem jelenhetett meg a harlemi mecsetében sem.
És a mecset tagjainak sem volt szabad
kommunikálni Malcolmmal.
Ez egy nagy törés volt az életében.
Elijah Muhammadet a megváltójának tartotta.
A tiszteletre méltó Elijah Muhammad.
Az érzései vitathatatlanul mélyek és őszinték voltak.
Bocsánatot szeretnék kérni, amiért cserben hagytalak,
a hibákért, amiket elkövettem. Főként a tavalyi évben.
És legfőképpen Allahhoz imádkozom
kegyelemért és a szíved bocsánatáért.
Őrlődik, mert Elijah Muhammad olyan volt, mintha az apja lett volna,
ám ő mégis torkon ragadta Malcolmot.
Ez a növekvő szakadék kezdett komoly problémát jelenteni
mások közt Muhammad Ali számára is.
Ha Sonny Liston elgyepál,
lábat csókolok neki odakint az esőben,
elismerem, hogy ő a legjobb, és az első géppel elhúzok az országból.
Ez a véleményem Sonny Listonról!
Liston és Ali.
Az egyikük gengszter, a másikuk meg egy hatalmas szájhős volt.
Tele vagyok önbizalommal! Nem lehet legyőzni.
180 amatőr és 22 profi meccsen vagyok túl, és szép vagyok, mint egy lány.
Rettegtek Listontól.
Sonny Liston egy börtönviselt bokszoló volt.
A szervezett bűnözésben verőlegényként dolgozott.
Ha tartozásod volt, ő ellátogatott hozzád.
Nyolc menet. Véged. A legjobb üt ki téged. Ha a szádat jártatod, ötig sem húzhatod.
Cassius akkor minden figyelmét
a nagy küzdelemre összpontosította.
Nem hinném, hogy közben foglalkozott az Iszlám Nemzet belső dinamikájával.
1964. január 15 -én Malcolm délre készült,
hogy Miamiban családostul meglátogassa Cassius Clayt.
De előtte felhívta Cassiust, aki örömmel fogadta őket.
Lelkes volt, várta a találkozást.
Tudunk a köztük zajló beszélgetésről, mert egy New York-i FBI-ügynök
azonnal felhívta a miami irodát,
hogy iránymutatást adjon.
„Malcolm ezzel a járattal érkezik.
Cassius Clay is ott lesz.
Kövessék a gépkocsiját!”
Miami volt az egyetlen hely,
ahol családként együtt nyaraltunk,
miközben ellátogattunk valaki otthonába.
CASSIUS CLAY HÁZA FLORIDA ÁLLAM, MIAMI
Az a családi fotó anyámról
és a két nővéremről, Attallah-ról és Qubilah-ról készült.
Én Muhammad Ali ölében ülök rajta.
Ahhoz, hogy apám a feleségével és a kicsi gyerekeivel
ellátogasson hozzá,
ahhoz maximálisan meg kellett bíznia benne.
Apám a barátjának tartotta. Igazi családtagnak tekintette.
Malcolm azon kevesek egyike volt, akikben apám képes volt megbízni.
Malcolmnak szövetségesekre volt szüksége.
Elszigetelte magát a mozgalmon belül.
Cassius lehetett neki a nagy fogás.
Szerintem Malcolm valószínűleg így gondolkodhatott.
Nem lehet kizárni, hogy önös érdekek vezérelték,
hogy öncélú volt.
Van valaki, akibe belekapaszkodhatok,
mert egyre nagyobb befolyással rendelkezik,
és így nekem is segíthet.
Malcolm két fekete újságnak is elküldte ezeket a fotókat.
Emlékeztetni akarta Elijah Muhammadet,
hogy Cassius Clay képes
új tagokat hozni a mozgalomba, és hogy ők olyanok, mint a testvérek.
Azt kérdi Elijah Muhammadtől:
„Mi lenne, ha a megváltó ünnepén…” Ami a meccs utáni napon volt.
„…Cassius Clay oldalán jelennék meg?”
BAJNOKI MÉRKŐZÉS
ELIJAH MUHAMMAD BESZÉDE
„Visszatérnék, tiszteletre méltó Hírnök,
és van velem valaki, aki segítheti az ügyünket.”
Úgy egy héttel a meccs előtt
Malcolm X felbukkant.
Pár edzésre is elmegy a táborban.
Megkérték rá, hogy távozzon,
hogy menjen haza,
de azt mondták neki, hogy a meccsre visszajöhet.
A nagy kérdés az volt,
hogy maga Cassius Clay
vajon tagja-e az Iszlám Nemzetnek.
Nem akarták, hogy egy muszlim legyen a nehézsúlyú bajnok, ezért megfenyegették.
Cassius bepakolt a buszba, és készült elhagyni a várost,
mert le akarták fújni a meccset,
de a szervezők ezt megtudták, és azt mondták neki:
„Ne mondd, hogy muszlim vagy, és mi sem szólunk róla!”
1964. február 25.
Nehézsúlyú világbajnoki mérkőzés. Malcolm visszatért Miamiba.
A floridai Miami, ahol a barátság fáklyája
a jó emberek fajtól, hittől független szívélyes fogadtatását szimbolizálja.
De Miami szegregált város volt,
így egy feketéknek fenntartott hotelben kellett megszállnia.
A Hampton House főbejárathoz érkezve
az ön kényelme biztosított.
Otthon érezheti magát.
Több ezer amerikai látogat ide,
ahogyan külföldiek is,
akik a csodás floridai napfényre vágynak.
KULTURÁLIS KÖZPONT
Ha elbuknád a pénzed, Sonnyra tedd meg a tétet!
De ki Clayre fogad, arra szép nap virrad.
Mindig is úgy hittem, Sonny Liston
igazából csak egy dologtól tart, mégpedig egy őrült embertől.
Lecsukták, letöltötte a börtönbüntetését,
és látta, ahogy mások megkattannak.
Cassius ezt kihasználta.
Szekálta, kigúnyolta őt.
A mérlegelésen elszállt az agya.
Próbálta hergelni Sonny Listont.
Egy őrült, akinek nincs vesztenivalója, valóban árthat neked.
Hamarosan kezdődhet
a nehézsúlyú világbajnokság.
A bajnok Sonny Liston, az ütő,
és a kihívója, Cassius Clay, a bokszoló.
Közvetlenül a meccs előtt Cassius ideges volt.
Nagy a tét.
Sonny Liston volt az ellenfele, aki rossz ember.
Egyszer csak Malcolm X bukkant fel az öltözőben.
Imádkoztak. Beszélt a bátyámmal.
Adott pár instrukciót, és mikor a bátyám kijött, már magabiztos volt.
Malcolm bátorította és meggyőzte róla,
hogy a ringbe magával kell vinnie
Isten erejét, vagy talán magát Istent.
Izgalmas éjszaka elé nézünk itt Miami Beachen, a csarnokban.
A testvéred támogatásával,
akinek ugyanolyan erős a hite, mint a tiéd,
imádkozhatsz Istenhez
hogy erőt adjon neked ahhoz, amit meg kell tenned.
Most választ kapunk a kérdésekre.
Ha egy menetnél tovább tart, az már meglepetésnek számítana.
Malcolmot a hetedik sor hetedik székére ültették.
Ezzel valóra vált egy prófécia.
És itt is vannak.
Clay kineveti. Hátralép, elhajol, táncol.
Clay ballal indít, és megy a jobb!
Elkapta Listont! Mindkét szeme alatt vérzik!
Az ötödik menetet jelzi a gong. Valami van Cassius szemével.
Az edző szerint van valami Liston kesztyűjében.
Pislog. Azt mondta, nem lát.
Liston mélyen. Testre támad.
Clay pislog. Mintha nem látná őt.
Ez végzetes lesz.
Remek mozgása és elhajlásai megóvják Liston ütéseitől.
Az ötödik menetben Cassius újra támad. Az egész meccs alatt
Cassius végig ballal ostromolja Sonny Liston arcát.
És a hatodik menetben Clay átveszi az irányítást.
Vége a hatodik menetnek. Liston a sarokba tántorog.
A hetedik menet következik.
Várjunk csak!
Sonny Liston nem jön vissza a ringbe!
A győztes és az új nehézsúlyú világbajnok: Cassius Clay!
Amikor megnézem, még mindig libabőrös leszek.
Micsoda zűrzavar!
Sétált a ringben, és mindenkire rámutatott. „Megmondtam.”
„Én vagyok a legjobb. Most bebizonyítottam.”
Azt a pillanatot sosem felejted el.
Felráztam a világot!
„Felráztam a világot.”
Felráztam a világot!
Azt mondta, ő a legjobb. Nem voltak jó esélyei.
Beleköpött az esélylatolgatók levesébe. Nyert, győzött. Bajnok lett.
És azok, akik értenek a pszichológiához,
és ismerik a hatást…
A hősöd rád gyakorolt pszichológiai hatását,
azok tudták, hogy ha lesznek, akik azonosulnak Cassiusszal,
és azzal, amit képvisel… Az ilyen négerekkel meggyűlik a bajuk,
mert az utcán kiáltozzák majd: „A legjobb vagyok!”
Cassius mondá: „Igazságos vagyok.”
Cassius Clay a leghatalmasabb!
- Ki a történelem legszebb harcosa? - Cassius Clay!
- A legnagyobb! - Jól van.
Repülj, mint a lepke, csípj, mint a méh!
Egy kisebb csoport elhagyta a konferencia-központot.
Rudy, Cassius, Malcolm X,
Jim Brown, aki akkor nagy futballista volt,
és Sam Cooke, aki eszméletlen jó zenész,
és Cassius jóbarátja.
És együtt eljöttek ide…
a Hampton House-ba.
Cassius és Rudy azokon a székeken ült.
Cassius Clay, a bajnok, fagylaltot evett kehelyből.
Így képzelte a nagy ünneplést. Fagylalttal.
Életem egyik legboldogabb napja volt.
Mindenki a győzelmet ünnepelte.
Akkor mindenki azt mondta: „Hittünk benned.”
De csak Malcolm hitt benne.
És ez jelentett valamit.
Boldogan ünnepelt Malcolmmal.
MOTEL ÉS VILLA
Későre járt,
és állítólag Malcolm, Cassius Clay, Rudy, Jim Brown,
és talán még néhányan…
Malcolm X szobájába mentek,
hogy komolyan beszéljenek.
Malcolm X azt mondta:
„Elég ebből a louisville-i hencegő szerepből!
Megvan a bajnoki címed, ott a szószék…
ideje helyesen szónokolnod.”
MUHAMMAD ALI HOTELSZOBÁJA
Nem voltunk ott.
Nincs felvételünk a beszélgetésekről.
Csak azt tudjuk, mi történt azután.
Képes volt
beismerni Allahnak, mint istennek,
akinek Muhammad a hírnöke,
hogy egy önmagánál sokkal keményebb férfit győzött le.
Az ellenség azt akarta, hogy Liston széttépje őt.
Azt mondták:
„Liston szét fogja zúzni a szép kis orcádat.”
De Allah és én azt mondtuk: „Nem.”
Ön szerint Cassius fekete muszlim mivoltának
volt köze a győzelméhez?
Nem hallottam, hogy annak vallotta magát, csak azt, hogy hisz az iszlám vallásban.
1964. MÁRCIUS
Egy héttel a bokszmeccs után elmentek az ENSZ-hez.
Beszéljünk röviden a Cassiusszal való kapcsolatáról!
Mióta ismeri őt?
Úgy három éve.
Adott neki tanácsokat a vallási hovatartozását illetően?
Senkinek nem adok tanácsokat.
Ő a testvérem és a barátom.
Elmondom, amit tudok és értek.
És Malcolm X több afrikai diplomatának is bemutatta őt.
Ott a cimborám. Igen, uram.
Örülök neked.
De Malcolm emlékezteti,
hogy ő többé nem az, aki addig volt.
„Most felnéznek rád a világ minden tájáról.”
Nigériába is ellátogat?
Igen, uram. Az egyik fő állomás lesz.
Malcolm nagyban akart játszani.
Rá akart világítani a faji kérdésre,
és nemzetközi szintre emelni.
Bevinni az ENSZ-hez.
Az Egyesült Államok azt szajkózta, hogy a szabad világ vezető országa
és az emberi jogok támogatója.
De Malcolm testvér azt mondta:
„Ez egyszerűen nem igaz.”
Malcolm tudta, hogy ezzel
lépésre kényszeríti a szövetségi kormányt.
Cassius mindenkinél jobb helyzetben van,
hogy visszahozza a faji büszkeséget
nemcsak nálunk, de a világ összes lakója számára.
Úgy tűnt azon a héten
Malcolm és Cassius közelebb kerültek egymáshoz, mint valaha.
Elmentek a Times Square-re,
ahol megnézték, hogy Clay hogyan győzte le Listont.
A győztes és az új nehézsúlyú világbajnok: Cassius Clay!
És mit láttak, amikor kijöttek a moziból?
Egy több száz fős tömeg vette őket körül.
Az újságírók Malcolmot kérdezgették hogy a bajnok csatlakozik-e a mozgalmához.
A jövőről kérdezgették.
ÁRTHAT A KARRIERJÉNEK?
Volt egy FBI-ügynök Chicagóban,
aki kérelmezte Elijah Muhammad házának folyamatos megfigyelését.
És megtudta,
hogy Elijah Muhammad telefonbeszélgetéseket folytat
a nehézsúlyú bajnokkal.
1964. március 6-án
Cassius visszatér a Theresa hotelbeli szobájába,
és fogadja Elijah Muhammad hívását.
És akkor a főtisztelendő megtiltotta neki, hogy kapcsolatot tartson Malcolmmal.
Úgy tudom, délután Chicagóba utazik.
Azért, hogy találkozzon Elijah Muhammaddel?
Igen, uram. Vele vacsorázom.
Az egyik fő ok, amiért csatlakozott a fekete muszlimokhoz,
a Malcolm X-szel való barátsága, igaz?
Nem. Már a találkozásunk előtt négy évvel muszlim voltam.
Igazán?
De most a barátja, ugye?
- Igen. - Ő volt…
A testvérem. Bármit is tesz, a testvérem marad.
- Most elszakadt a muszlimoktól… - Ezt nem tudom.
Tájékozódnom kell, mielőtt erről nyilatkozom.
Ezért is utazom oda. Hogy kiderítsem, mi történt.
Nem hiszek az embereknek és a sajtónak.
Elijah Muhammad azt mondta: „Követőim! Hithű iszlamisták!
Ő itt Cassius Clay testvér,
az én legmegbízhatóbb követőm.
Ezért adom most neki
a Muhammad Ali nevet.”
Így kapta hát a nevét.
Cassius Clay muszlim neve Muhammad Ali lett.
A legtöbb embernek évekig kellett várnia erre.
Hős lett belőle.
Együtt állt a pulpitusra a Hírnökkel.
Malcolm pedig…
magára maradt.
MALCOLM X ELSZAKAD A MUSZLIMOKTÓL
Muhammad Ali célkeresztbe került.
CLAY MARAD
Két erős egyéniség akarta megszerezni őt.
Nagy hatalmú fekete vezetők, Elijah Muhammad és Malcolm X.
Akár tudott róla, akár nem.
Amikor választania kellett,
Malcolmnak nem volt más választása. Önmagát választotta.
Cassiusnak pedig az ő szellemi atyját kellett választania.
Malcolm egyéniség volt,
Elijah pedig intézmény.
Zavarja önt a bejelentett elszakadás?
Nem. Ez Malcolm X dolga. Önálló ember.
- Az ön vezetője Elijah Muhammad? - Igen.
„SZEPARÁCIÓ VAGY HALÁL”
A Hírnök volt a mi apánk,
akire mindig is vágytunk.
Olyan volt, akár a vér az ereinkben.
Nincs Melchisedek a Hírnök tanításai nélkül.
A tanítások nélkül csak egy átlagos fekete vagyok.
Érthető, amit mondok?
Egy egyszerű történet volt,
és apám került a kellős közepébe.
Fiatalember volt, választani próbált.
És igen, lehet, hogy a túlélés is szerepet játszott.
- A Cassius Clay név a múlté? - Igen, uram. Muhammad Ali lettem.
A Muhammad jelentése „dicséretre méltó”, az Alié pedig „legmagasztosabb”.
Mikor Malcolm ezt hallotta, majd szétrobbant: „Ez politika!”
Különleges embertől kapta a nevet?
Igen. Vezetőmtől és tanáromtól, a nagy Elijah Muhammadtől.
Tudta, hogy a Muhammad Ali kegyeiért zajló csatát
elveszítette.
MUSZLIM VEZETŐ NEVEZTE ÁT
Muhammad. A nevem Muhammad.
Még mindig Cassiusnak szólítanak. Unom már.
Tudják, hisz intelligensek. A nevem Muhammad Ali, nem Cassius.
Ali nem engedte, hogy Amerika határozza meg őt,
és azt sem, hogy elnevezze.
Muhammad Ali, népszerűbb nevén Cassius Felvágusz
most érkezett a városba…
A támogatások, a reklámok, Hollywood. Ezek mind nyitva állnak előtted,
de a neved megváltoztatása bezárja azokat az ajtókat.
Sok bátorság kellett hozzá a XXI. században. Elképzelhetetlen volt.
Csak egy őrült tesz ilyet.
„MUHAMMAD ALI VAGYOK”
Ez volt a nagy kijelentés.
Mr. Clay! Amikor…
Muhammad Ali, uram.
- Mr. Clay! - Muhammad Ali, uram.
- Mr. Muhammad Ali is lehet. - Igen, uram.
- Csak az. - Amikor meg…
És az emberek felbolydultak: „Kinek képzeli magát ez a nagy szájú 'ni'?
Ez a nagyszájú 'ni' kinek képzeli magát,
hogy nevet és vallást változtat?”
A Cassius Clay név sértő. Nem vagyok fehér.
Muhammad Ali vagyok, fekete.
Ősi, történelmi múltú név,
ezért megtiszteltetés, hogy megismerhettem önmagamat,
és a nevemen szólítanak.
Szólítanának George Washingtonnak egy oroszt?
- Még egyszer! Kié a hatalom? - Muhammad Alié!
- Újra! Kié? - Muhammad Alié!
Sok muszlim volt a világban,
akik talán sosem néztek ökölvívást,
hirtelen ezt a nevet hallották zengeni a sajtóban:
Muhammad Ali.
A HŐS MOHAMMED ALY CLAY
1964-ben Muhammad és Malcolm
Afrikába és a Közel-Keletre utazott,
de nem együtt.
Mindketten aggódtak
az Afrikát érintő változások miatt.
Muhammad Ali rajongók tömegeivel találkozott.
Több értelemben is elbűvölő volt.
Az a fajta karizma, ami őt jellemezte, rendkívüli.
Malcolm egyedül utazott.
A világ vezetőivel találkozva
huszonkétmillió afroamerikai üzenetét próbálta
a világ elég tárni…
- Szálem alejkum! - Valejkum szálem!
…és eljárást akart indítani az USA ellen
az emberi jogok megsértése miatt.
Ez nem amerikai, hanem embereket érintő probléma.
Ez nem csak a feketék problémája. Az emberiségé.
Akárcsak egy képviselő, egy küldött, egy szenátor a feketék Amerikájából,
vagy épp a feketék Amerikájának elnöke.
„Az amerikai muszlim
mindenfelé erős kíváncsiságot és érdeklődést váltott ki.”
MALCOLM X ÉLETRAJZA
„Újra és újra összetévesztettek Cassius Clayjel.
Egy helyi újság megjelentetett egy fotót
Cassiusról és rólam az ENSZ-nél.
Abban a pillanatban Cassius megragadta a feketék képzeletét,
és elnyerte a teljes színes bőrű társadalom támogatását.”
ÜDV, GYÖNYÖRŰ ÚRIEMBER!
ÜDVÖZÖLJÜK A VILÁG URÁT!
Ali!
Apám folyton Afrika megváltásáról beszélt.
Az erről szóló dal pedig, ha úgy tetszik, tisztelgés volt Marcus Garvey
és az ő 1937-ben tett nyilatkozata előtt:
szabadulnunk kell a szellemi rabszolgaságból,
mert míg mások segíthetik a testi felszabadulásunkat,
az elménket csak mi szabadíthatjuk fel.
ÉBEN
Malcolm szerintem úgy gondolhatta, magára vállalja ezt a feladatot.
A spirituális újjászületés miatt,
amelyen áldással átestem
a Mekka szent városába történő zarándoklat révén,
többé nem hiszek az egyetlen fajra hárított felelősségben.
KORÁBBI FEKETE MUSZLIM
1964. május 17-én
a ghánai Accrában,
az Ambassador Hotel előtt…
Malcolm néhány külföldön élő amerikai barátjával volt
Maya Angelouval és másokkal.
Malcolmot épp a reptérre vitték,
amikor a szállodánál
felbukkant Muhammad Ali.
ÜDV GHÁNÁBAN MOHAMMED ALI
Ne feledjük, hogy Malcolm,
aki járt Egyiptomban és Szaúd-Arábiában is,
a naplójában
testvéreként és barátjaként említi Alit!
Szóval, a ghánai Accrában
meglepetésére felbukkan a bajnok,
azt hiszi, testvérként fogja őt megölelni.
Malcolm X többször megszólítja: „Muhammad!”
Mire Muhammad Ali végül odafordul hozzá:
„Hátat fordítottál Elijah Muhammadnek.
Hiba volt, testvér. Hibáztál.”
Aztán faképnél hagyta.
Akkor elég lekezelően bánt Malcolmmal.
A kapcsolatuk gyakorlatilag megromlott, megszakadt.
Maya Angelou leírta, Malcolm hogy szállt be az autóba.
Rárogyott a kocsi ülésére.
Azt mondta: „Sokat vesztettem.”
Elvesztette Elijah Muhammadet,
akire apjaként tekintett,
és aztán Muhammad Alit is.
Ha ez az, amit vértestvéri kapcsolatnak hívunk,
én úgy hiszem, az akkor kettőjük között megszakadt.
A BAJNOK NEVETSÉGESSÉ TETTE
Most mi a terved?
Visszamegyek az Államokba.
Először a családomhoz.
- Értem. - Aztán meglátom, mi lesz.
Amikor visszatért Afrikából, és leszállt a Kennedy reptéren,
anyám apa karjába adott,
és ő rám mosolygott.
Nem tudom, hogy ez egy kedves emlék, vagy csak a fotót láttam annyira sokszor,
de szerintem úgy nézett rám, mintha számított volna valamire.
És ez itt egy arany muszlim mecset,
amit Egyiptom Iszlám Tanácsától kaptam ajándékba.
1964. JÚNIUS
Színtiszta arany, testvér!
Színtiszta arany.
Színarany.
Színarany! Igen…
A vezetőnké és tanítónké, mert felrázott minket,
mert rossz állapotban voltunk, mielőtt hallottuk őt.
Igen, uram!
Éljen! Igen, uram!
Önnek és Malcolm X-nek,
aki segített önnek csatlakozni a fekete muszlimokhoz,
elváltak az útjaik?
Ha a nagy Elijah Muhammad kitagad valakit, automatikusan kitagadja a követőit is.
Megjelent nálunk egy cikk, miszerint Afrikából hazatérve
nem akart a szokásos Theresa Hotelben megszállni.
A vezetőm azt mondta… Vagyis inkább különböző hivatalnokok,
hogy nem kellene egy szállodában laknom vele.
És én hallgatok rájuk.
Amikor Cassius Clay Accrában járt,
állítólag nem túl barátságos dolgokat mondott önnek.
Mondana erről valamit?
Nem tudom, mit mondott.
Mindig kételkedem abban, amit az újságban olvasok.
Hogy az egyik fekete állítólag mit mondott a másikról.
Nos, ő…
És ha mondanék valamit Cassiusról, azt a szemébe mondanám.
Nem is beszélek Malcolm X-ről.
Nem gondolunk rá. Ő egy kis…
Nem aggódunk miatta. Túl sok a dolgunk,
és ő csak egy eltévelyedett személy, ahogy mi hívjuk.
Még a barátjának tartja őt?
Igen, közülünk mindenkit annak tartok.
A barátságtalan emberek lelke általában
mások által lett megmérgezve. Ezt tükrözi a viselkedésük.
Érdekelne, hisz-e abban, amiben korábban minden bizonnyal,
a fekete muszlim mozgalom tagjaként,
egész konkrétan egy szegregált fekete Amerikában?
Nem hiszek semmilyen szegregációban vagy rasszizmusban.
- Ön még muszlim? - Ó, igen.
Az vagyok. Hiszek az iszlám vallásban,
a testvériségben.
Minden ember testvériségében.
MALCOLM X „ÁLSZENTNEK” NEVEZTE ELIJAH-T
Malcolm nagy embernek érezte magát a nyilvánosság előtt,
és úgy tűnt, ez az, amire vágyott.
Azt akarta, hogy lássák és hallják őt.
A tanítója fölé akarta emelni magát.
CASSIUS: „X KÉPMUTATÓ”
Malcolmot képmutatónak nevezték…
és ez megbélyegezte.
A LEGNAGYOBB KÉPMUTATÓ
Amit az emberek szerint a képmutatás jelent,
és amilyen tettekre vagy gondolatokra sarkallja őket,
az rendkívül kiszolgáltatott helyzetbe hozta.
Az egyik legrosszabb dolog, amit tehetsz, hogy álszentként viselkedsz.
Nem kokettálunk képmutatókkal,
Allah gondjaira bízzuk őket.
- Miért fenyegetik az életét? - Nos, elsősorban azért, mert félnek,
hogy elmondom, mi a valódi oka, hogy ők… Hogy miért is kerültem ki a mozgalomból.
Ezt eddig végig magamban tartottam,
de a valódi ok az, hogy Elijah Muhammadnek,
a mozgalom vezetőjének,
nyolc gyermeke született hat különböző tizenéves lánytól.
Hat különböző tinédzsertől,
akik mind a személyi titkárai voltak.
Nem kellett volna így beszélnie. Elijah Muhammad?
Mindent tőle tanultál,
és most ellene fordulsz.
Mekkora egy bolond!
HALÁL
Hibát követett el.
A küldetés és a magánélet két különböző dolog.
Ha csomagot viszek önnek,
az a küldetésem, hogy odamenjek, és átadjam.
Ez a küldetésem.
Ha ön látja, hogy egy kislánnyal
bort iszogatok,
az nem a maga dolga, mert a küldetésemnek eleget tettem.
A Hírnöknek nem a magánéletével kell elszámolnia.
Az ő feladata az üzenet közlése.
Ki a franc vagy te, hogy kérdőre vond őt,
aki kirángatott és kimosdatott téged a mocsokból,
majd a világ elé állított,
mint a feketék első számú szóvivőjét?
Most meg megkérdőjelezed őt?
Ez nem járja.
Mikor Malcolm ezt megtette, vagyis Elijah életvitelét kritizálta,
felhozta a nőit meg ilyeneket, Elijah hívei mind ellene fordultak.
Nem kellett volna így beszélnie.
Túl sokan szerették Elijah-t. Öltek volna érte.
Meg is tették.
1965. február 14-én
Malcolm East Elmhurst-i házába gyújtószereket hajítottak.
Queensi otthona súlyosan megrongálódott a tűzben,
amelyet Molotov-koktélokkal okoztak.
Anyámnál a gyerekszobába bombát hajítottak.
Oda, ahol a gyerekei aludtak.
Rémisztő lehetett.
Felgyújtották a házam. A fekete muszlim mozgalom tette.
Elijah Muhammad parancsára.
Elöl és hátul is fel akarták gyújtani, hogy ne menekülhessek ki.
Éjszakai műszakban dolgoztam
egy detroiti autógyárban.
Detroitba kellett volna jönnie beszédet mondani.
Amikor korán reggel hallottam,
hogy felgyújtották a házát,
biztosra vettem, hogy nem jön,
de tévedtem.
Kilenckor Malcolm a repülőn ült,
majd a detroiti Ford Auditoriumban beszédet mondott.
Egy barátom ott volt, és érezte rajta a füst szagát,
amit a felgyújtott házból hozott magával.
1965. FEBRUÁR 21.
AUDUBON BÁLTEREM
Úgy négyszázan lehettek a bálteremben,
akik az úgynevezett
Afroamerikai Egységszervezet képviseletében voltak jelen,
amelyet Malcolm X vezetett.
Az Audubon Bálterem hatalmas volt,
de az előtere nagyon kicsi volt.
Ott ültem, arccal a bejárat felé…
legfeljebb tíz-tizenöt perce.
Malcolm testvér köszönt: „Szálem alejkum!” Aztán lövéseket hallottam.
Szálem alejkum!
Az emberek a padlón kúsztak,
szóval én is a földre vetettem magam.
A gyerekeim sírtak.
MALCOLM X FELESÉGE
„Mi ez? Mi történik? Le fognak lőni?” Tudtam, hogy a férjemet eltalálták.
Odaszaladtam.
Malcolm az oldalához és a hasához kapott, majd elesett.
Két gyanúsítottat tartóztattunk le.
Az egyiküket az utcán fogta el
az egyik közelben tartózkodó járőrünk.
Fekete muszlimok?
Ezt nem tudhatom.
- Hogy érzi magát? - Ölni tudnék.
Igen, ölni tudnék.
Ha Malcolm meghal, reggelig valaki más is meg fog.
MALCOLM X-ET MEGGYILKOLTÁK LELŐTTÉK A GYŰLÉSEN
Ő volt a példaképünk.
Ő mérföldkő volt a számunkra. Egy biztos pont.
Malcolm X volt a legnagyobb fekete Marcus Garvey óta.
És mikor elveszítitek, rájöttök, mennyire elveszett nép vagytok.
Egy nap felülkerekedünk majd
Mr. Muhammad! Egy tegnapi hír szerint
egy muszlim azt mondta:
„Malcolm kakasa utoljára kukorékolt”,
utalva ezzel Malcolm nyilatkozatára Kennedy elnök meggyilkolása kapcsán.
Ön szerint egy muszlim testvér beszélne így Malcolmról,
értesülve a haláláról?
Nem tudom.
Én sem tudom, ki volt az.
Uram! A rendőrség kihallgatta önt?
Nem, uram.
Mr. Muhammad! Malcolm tegnap azt állította,
hogy a fekete muszlimok akarják megölni.
- Kommentálná? - Semmit sem tudok erről.
Mi nem vagyunk erőszakos emberek.
Ez sokként ért minket.
Mit gondol a történtekről?
- Hogy mit gondolok? - Igen.
Tudom, mi történt.
Malcolm letért az útról,
és meghalt.
Malcolm X meggyilkolásának történetét könnyű előadni úgy,
mint egy másként gondolkodó emberét,
aki kilép a mozgalomból, és ezért megbűnhődik.
Az biztos, hogy ellentét feszült
Malcolm és az Iszlám Nemzet között.
ALLAH HATALMAS VALLÁSSZABADSÁGOT
De annyit sikerült kihámozni
a nyilvános FBI-aktákból, mert nem hozták mindet nyilvánosságra,
hogy az FBI karba tett kézzel,
boldogan figyelte ezt az egyre fokozódó ellentétet,
amely Malcolm és az Iszlám Nemzet közt egyre inkább elhatalmasodott.
MÉLYÜL A SZAKADÉK ELIJAH MUHAMMAD ÉS MALCOLM X KÖZÖTT
A szövetségi kormány mozgatta a szálakat.
Nem hagyhatták, hogy fehérek lőjék le Malcolmot. Az katasztrofális lett volna.
Mindig találni olyan, elnézést a kifejezésért,
niggert, aki az anyját is eladná két dollárért.
Rendőrök mindenhol. A háztetőkön,
a tűzlétrákon. Civilben is,
de a 147. utcát több száz New York-i egyenruhás rendőr árasztotta el.
A Malcolm X-et búcsúztató szertartások
eleddig incidens nélkül zajlanak.
A nővéreimmel elvesztettük az apánkat…
de a feketék szemszögéből nézve
elvesztettünk valakit, aki zseniális volt,
kedves, szeretetteljes és rendkívül együttérző.
Szerintem annak kell lenned,
hogy ilyen mélyrehatóan reagálj az igazságtalanságra.
James Baldwin ezt írta Malcolm X-ről:
„A legtapintatosabb, legszelídebb ember volt, akit ismertem.”
Nem ilyen kép alakult ki róla, de Baldwin a feketékhez való hozzáállását nézte.
Betartotta a saját szabályait, és tanított minket.
Fogadd el a halált!
Ha elfogadod, szabad vagy.
Elijah Muhammad a merénylet óta először
a Malcolm X temetése előtti napon állt a nyilvánosság elé.
A Nemzet vezetője szinte alig látszódott a testőrök gyűrűjében.
Ha olyasvalakit akartok követni, aki ellenem van,
hát csak rajta!
De akkor… Végül nagyon rossz vége lesz.
Aggódom értetek.
A chicagói muszlim gyűlésen
a nehézsúlyú bajnok, Cassius Clay,
felvett nevén Muhammad Ali is részt vesz.
MALCOLM X TEMETÉSE
Malcolm X és mindenki más, aki tettekkel,
vagy akár csak szavakkal támadja Elijah Muhammadet, meghal.
1965. MÁRCIUS
Senki sem szállhat szembe a mindenható Isten hírnökével,
se szavakkal, se tettekkel. Büntetlenül nem.
Muhammad Ali is azt kezdte szajkózni,
hogy aki szembeszáll Elijah Muhammaddel, annak meg kell halnia.
Ez ebben az egészben a tragikus. Malcolm lett az ellenség?
Akkor is az volt, mikor Miamiba hozta a családját?
Akkor is így hitte,
mikor a bokszmeccse előtt együtt imádkoztak?
Malcolm X arról híres,
hogy keményen bánt a magadfajtákkal. A fehérekkel.
A fehér ördögökkel, te kék szemű, szőke kutya.
A fehéreket nem érdekelte Malcolm vagy az úgynevezett négerek,
mikor a nagy Elijah Muhammaddel volt,
de úgy tűnik, imádják a halott vezetőinket,
és most van is egy halott, aki nem volt több,
és ezt önmaga is bevallotta,
csak egy csavargó, egy…
Fehér nők adták el neki a testüket.
Egy senki volt, mielőtt Elijah Muhammad naggyá nem tette őt.
És ha Malcolm X az őt felemelő, őt mindenre megtanító férfi mellett marad,
akkor ma nagyon nagy ember lenne.
1972-ben apám Mekkába ment,
és ennek eredményeképpen talált rá az igaz iszlám hitre.
Elijah Muhammad, a fekete muszlimok vezetője
a mai napon Chicagóban, 77 évesen szívelégtelenségben elhunyt.
Úgy hiszem, 1975-ben hagyhattuk ott a Nemzetet.
Hétéves voltam.
A bátyám jó ember volt.
A helyemben kéne lennie, hogy megértse az érzéseimet.
Egyedüli testvére voltam. Az egyetlen öccse.
Igazi vértestvérek voltunk.
Nagyon hiányzik, de a mennyben majd találkozunk.
Alig várom, hogy lássam. Megölelem és megcsókolom.
Emlékszik bármire, amit Muhammad Ali megbánt?
Lássuk csak! Hadd gondolkozzak pár percet!
Rendben.
Ez aztán a fogós kérdés!
Telnek-múlnak az évek,
és kíváncsiak vagyunk, hogy mi lesz egy-két generáció múlva.
Vajon milyen benyomások érik az embereket,
hogyan tekintenek majd vissza Muhammad Alira,
vagy épp Malcolm X-re?
Hogy látják majd az életpályájukat, a jelentőségüket?
Ez már most is megfigyelhető
különböző irodalmi művekben, filmekben
és helyszíneken.
Nézzék, ki kapja meg a lángot!
A legnagyobb.
Az az Ali, akit a nyilvánosságnak mutatnak
1996-tól kezdődően, egy hamis képet mutat.
Átszerkesztették, kivágták mindazt,
ami Muhammad Alit egy másik korszakban ellentmondásos személyiséggé tette.
Ugyanazok, akik állva ünnepelték őt Atlantában,
húsz évvel korábban úgy beszéltek róla, mint egy kutyáról.
Élesen bírálta a fehérek felsőbbrendűségét.
Nem hiszem, hogy 16 000 kilométerre innen
feketéket kéne ölnöm, akik nem niggereztek le,
nem lincseltek meg, nem uszítottak rám kutyát, nem erőszakolták meg anyámat.
Szerintem igen sok mindent
a betegsége miatt töröltek ki,
és amiatt, hogy már nem igazán tudott beszélni.
És Amerika kormányzati rendszere még ma is csak a fehérek számára
épül a szabadságra, az igazságra és az egyenlőségre.
A feketék számára a szabadság fogalma itt nem létezik.
Malcolmot 1965-ben gyilkolták meg,
de a történetét azóta is folyton átírják.
MALCOLM X SUGÁRÚT
FEKETE ÖRÖKSÉG
Amikor először mentem a postára Malcolm X bélyeget venni, összezavarodtam.
Amikor Malcolmot 1965-ben megölték,
senki sem hitte volna, hogy valaha is
rákerül az USA kormányának bármely hivatalos termékére.
A képmása egy bélyegen szimbolizálja,
hogy idővel hogyan változott meg a róla alkotott kép.
Bizonyos mértékben még mindig köztünk él.
Nem vették el tőlünk.
A szelleme él.
EMLÉKMŰ ÉS OKTATÁSI KÖZPONT
Egy embert megölhetsz,
de egy eszmét soha.
Minden gimnáziumban, főiskolán, egyetemen és a YouTube-on is
Malcolm videóit és hanganyagait játsszák, mintha még most is itt lenne.
És amit 50 éve tanított nekünk,
az ma a szemünk előtt történik meg.
A feketék, az amerikaik és a világ történelmének átalakulása
ennek a két embernek köszönhető, akiknek volt merszük
önmaguknak lenni és vakmerővé válni.
És ez a merészség elterjedt.
…a kétlábú kutya irányítja…
Egy egész generáció meghatározó alakjai voltak ők.
Miattuk járhattunk emelt fővel és egyenes gerinccel.
Az emberek elfelejtik, hogy apám fiatalember volt a húszas éveiben,
akinek a bajnokság volt a fontos.
Malcolm tanításaiból bizonyos dolgok vele maradtak
élete utolsó napjáig.
Mit gondolt a bátyja Malcolm X-ről,
miután meggyilkolták?
Beszélt valaha megbánásról vagy az érzéseiről?
Sohasem, de jól ismertem a bátyámat.
Rosszul érezte magát.
Nagyon fájt a bátyámnak. Igen.
Miután megszakította a kapcsolatot az Iszlám Nemzettel,
Muhammad Ali kapcsolatba lépett a családunkkal.
Szerintem Muhammad Ali érezhette,
hogy tartozott az apámnak annyival,
hogy szavatolja a felesége és gyermekei biztonságát,
és gondoskodjon a jólétükről.
Nagyon meglepődött, amikor összefutottunk.
Tizennyolc, tizenkilenc vagy húsz éves lehettem.
MALCOLM X LEGIDŐSEBB LÁNYA
Egyenesen az arcába néztem… Tudják, milyen volt.
Kackiásan azt kérdezte: „Te vagy az?”
MUHAMMAD ALI BÚCSÚZTATÓJA 2016. JÚNIUS 10.
Amint egymásra találtunk, úgy éreztük, nem is telt el az idő.
Hangosan sírtunk.
Ali bánta, hogy apám távozása előtt nem volt vele beszélő viszonyban.
Az, hogy Ali része volt az életemnek, életben tartotta számomra apámat
egy ideig a halála után is.
Még 51 évig.
Mostanáig.
Legyőztem Sonny Listont, pedig csak most lettem 22.
Én vagyok a legnagyobb!
Én vagyok a világ ura!
Ő a testvérem és a barátom. Elmondom, amit tudok és értek,
de ő saját tudattal és világképpel rendelkezik.
ÜDVÖZÖLJÜK A MUHAMMAD ALI KIKÉPZŐTÁBORBAN!
A sors akarta, hogy megéljék a testvériséget egymással,
és együtt tanuljanak.
De bizonyos külső erők
megakadályozták, hogy folytatódjon
ez a közösen elkezdett, gyönyörű kapcsolat.
Amikor apám életrajzát írtuk, A pillangó lelkét, 2003-ban,
Malcolm X-ről kérdeztem őt. Az érzéseiről, a kapcsolatuk végéről.
És emlékszem,
apám hátradőlt a székében, becsukta a szemét…
és időbe telt, mire válaszolt, úgy 10-15 másodpercbe.
Azt mondta nekem…
Azt mondta, élete egyik legnagyobb hibája volt Malcolmnak hátat fordítani.
Hogy bárcsak bocsánatot kérhetne tőle, elmondatná, hogy szereti, hogy a barátja,
és hogy sok mindenben igaza volt.
MUHAMMAD ALI MECSETE PENNSYLVANIA, DEER LAKE
Az egyik dolog, amit sosem fogok elfelejteni,
mikor felnéztem Muhammad Alira, és megkérdeztem:
„Szeretted apámat?”
Ő pedig azt válaszolta:
„Teljes szívemből szerettem apádat.”
A feliratot fordította: Török Lajos